En fiskekutter er udbrændt efter brand tirsdag eftermiddag.

Fisker Hans Nielsen fra Hirtshals kunne tirsdag eftermiddag se sin arbejdsplads gennem 42 år op i røg, da hans kutter HG 80 Beatrix pludselig brød i brand. Kutteren lå til kaj ved Vestkajen i Hirtshals Havn, og skipper Hans Nielsen var hjemme, da meldingen om høje flammer fra styrhuset pludselig lød. Det er formentlig en kortslutning i det elektriske udstyr om bord, der er skyld i branden. Det lykkedes brandvæsnet at begrænse ilden til HG 80, og således fik flammerne ikke fat i de omkringliggende fiskefartøjer.